open-index/open-wikipedia-markdown huggingface dataset:
1795 m.

**1795** m. buvo nekeliamieji metai, prasidedantys ketvirtadienį pagal Grigaliaus kalendorių.

## Lietuvoje
### Įvykiai

* Spalio 24 d. – Rusija, Prūsija ir Austrija Peterburge pasirašo susitarimą dėl trečiojo, galutinio Lietuvos ir Lenkijos valstybės pasidalijimo;
* Lapkričio 25 d. – Rusijos carienė Jekaterina II panaikina Lietuvos ir Lenkijos valstybės karaliaus, kitas valstybines pareigas, titulus ir pilietybę;
* Gruodžio 14 d. – Rusijos carienė Jekaterina II paskelbė įsaką dėl dalies LDK teritorijos prijungimo imperijos ir dviejų gubernijų - Vilniaus ir Slanimo - sukurimo.

### Gimtadieniai
* **[[Birželio 24]]** d. – Pavelas Kukolnikas, lenkų - slovakų kilmės rusų poetas, cenzorius, Lietuvos istorikas. (m. 1884 m.).

**Nedatuota**

* Eduardas Karolis Eichvaldas, vokiečių kilmės Latvijos ir Lietuvos mokslininkas zoologas, paleontologas, geologas (m. 1876 m.).
* Kazimieras Kristupas Daukša, Lietuvos kalbininkas, mokytojas (m. 1865 m.).

### Mirtys
* **[[Gruodžio 16]]** d. – Tadas Juozapas Bukota, religinių raštų rengėjas (g. 1740 m.).

## Pasaulyje

### Gimtadieniai
* **[[Vasario 3]]** d. – Antonijus Chosė de Sukrė, Pietų Amerikos išsivadavimo kovų lyderis. Sukrė buvo vienas artimiausių Simono Bolivaro draugų ir bendražygių (m. 1830 m.).
* **[[Spalio 15]]** d. – Frydrichas Vilhelmas IV, nuo 1840 m. birželio 7 d. iki mirties Prūsijos karalius. Faktiškai valdė iki 1858 m. spalio 7 d., kuomet dėl sveikatos priežasčių jo regentystė buvo suteikta jaunesniam broliui Vilhelmui Frydrichui Ludvigui (m. 1861 m.).
* **[[Spalio 31]]** d. – John Keats, anglų poetas romantikas (m. 1821 m.).
* **[[Lapkričio 2]]** d. – Džeimsas Noksas Polkas, 11-asis Jungtinių Amerikos Valstijų prezidentas, ėjęs pareigas nuo 1845 iki 1849 metų. Prieš tapdamas prezidentu, demokratas Džeimsas Polkas buvo JAV Atstovų rūmų pirmininkas (1835-1839) ir Tenesio valstijos gubernatorius (1839-1841) (m. 1849 m.).
* **[[Gruodžio 21]]** d. – Franz Leopold von Ranke, Prūsijos istorikas, laikomas vienu iš svarbiausių mokslinės istoriografijos pradininkų (m. 1886 m.).

**Nedatuota**

* Lui Šarlis Mahė de la Burdonė, Prancūzijos šachmatininkas, vienas stipriausių ankstyvojo XIX a. šachmatininkų (m. 1840 m.).

## Nuorodos
1799 m.

**1799** m. buvo nekeliamieji metai, prasidedantys antradienį pagal Grigaliaus kalendorių.

## Lietuvoje

### Gimtadieniai
* **[[Spalio 26]]** d. – Simonas Stanevičius, vienas iškiliausių XIX amžiaus lietuvių kultūros veikėjų bei rašytojų, labiausiai žinomas savo pasakėčiomis (m. 1848 m.).

**Nedatuota**

* Karolis Gregotovičius, architektas, romantizmo architektūros atstovas (m. 1848 m.).
* Mykolas Kuleša, Lietuvos tapytojas (m. 1863 m.).

## Pasaulyje

### Gimtadieniai
* **[[Kovo 29]]** d. – Edvardas Smitas-Stenlis, buvo anglų įstatymų leidėjas, tris kart Didžiosios Britanijos ministras pirmininkas, ilgiausiai Konservatorių partijai vadovavęs politikas. Iki 1834 metų buvo žinomas kaip Edvardas Stenlis, o 1834-1851 kaip lordas Stenlis. Stenlis yra vienas iš tik keturių Jungtinės Karalystės premjerų, ėjęs pareigas ministro pirmininko pareigas tris ar daugiau kartų atskirais laiko tarpais (ne iš eilės). Tačiau Edvardo Smito-Stenlio vadovavimas ministrų kabinetui kiekvienu iš jo vadovavimo periodu truko mažiau nei dvejus metus, ir iš viso premjero pareigas jis ėjo kiek daugiau nei ketverius metus - mažiau nei dagumą kitų Didžiosios Britanijos premjerų (m. 1869 m.).
* **[[Gegužės 20]]** d. – Onorė de Balzakas, prancūzų rašytojas, novelistas. Realizmo pradininkas, vienas žymiausių realistinio romano meistrų Vakarų Europoje (m. 1850 m.).
* **[[Birželio 6]]** d. – Aleksandras Sergejevičius Puškinas, rusų romantizmo poetas ir rašytojas, laikomas geriausiu rusų poetu. ir modernios rusų literatūros pradininku.  Jis taip pat rašė istorinę beletristiką. Jo kūrinys „Marija: rusiškos meilės istorija“ vaizduoja Rusiją valdant Jekaterinai II (m. 1837 m.).
* **[[Spalio 3]]** d. – Chosė Fransiskas Morasanas Kesada, karinis ir politinis Centrinės Amerikos veikėjas, Centrinės Amerikos federacijos, Hondūro, Salvadoro ir Kosta Rikos prezidentas (m. 1842 m.).
* **[[Gruodžio 12]]** d. – Karlas Briulovas, rusų dailininkas (m. 1852 m.).
### Mirtys
* **[[Rugpjūčio 2]]** d. – Žakas Etjenas Mongolfjė, prancūzų išradėjas, kuris kartu su broliu Žozefu Mišeliu (*Joseph-Michel*) pirmą kartą į orą pakilo karšto oro pripildytu balionu (g. 1745 m.).
* **[[Rugpjūčio 29]]** d. – Pijus VI, popiežius 1775-1799 metais (g. 1717 m.).
* **[[Spalio 24]]** d. – Karlas Diteris fon Dytersdorfas, Austrijos kompozitorius, smuikininkas, vienas zingšpylio kūrėjų (g. 1739 m.).
* **[[Gruodžio 14]]** d. – Džordžas Vašingtonas, pirmasis konstitucinis Jungtinių Amerikos Valstijų prezidentas (1789-1797) bei JAV nepriklausomybės karo metu vadovavo Kontinentinei armijai (1775-1783). Jo vaidmuo revoliuciniuose procesuose ir po jų sekusiame nepriklausomybės paskelbime ir Jungtinių Amerikos Valstijų suformavime buvo svarbus. Amerikiečių jis yra laikomas „šalies Tėvu”. (g. 1732 m.).
## Nuorodos
1811 m.

**1811** m. buvo nekeliamieji metai, prasidedantys antradienį pagal Grigaliaus kalendorių.

## Lietuvoje

### Gimtadieniai
* **[[Vasario 14]]** d. – Georg Heinrich Ferdinand Nesselmann, vokiečių filologas, baltistas, Karaliaučiaus universiteto profesorius (m. 1881 m.).
* **[[Gegužės 21]]** d. – Liudvikas Liachovičius, Lietuvos gydytojas chirurgas, medicinos daktaras (m. 1880 m.).
* **[[Gruodžio 2]]** d. – Napoleonas Ylakavičius, Lietuvos tapytojas, dailininkas dekoratorius (m. 1861 m.).

## Pasaulyje

### Gimtadieniai
* **[[Vasario 14]]** d. – Domingo Faustino Sarmiento Albarracín, Argentinos prezidentas (nuo 1868 iki 1874 m.), švietėjas, rašytojas (m. 1888 m.).
* **[[Kovo 20]]** d. – Napoleonas II, II Prancūzijos imperatorius (m. 1832 m.).
* **[[Birželio 14]]** d. – Harieta Bičer-Stou, amerikiečių rašytoja, išgarsėjusi savo 1852 m. parašytu romanu "Dėdės Tomo trobelė" (angl. „Uncle Tom's Cabin“), kuris netrukus po išleidimo tapo bestseleriu (m. 1896 m.).
* **[[Spalio 22]]** d. – Ferencas Listas, vengrų kompozitorius, pianistas, dirigentas, pedagogas, 19 vengrų rapsodijų, operos, oratorijų, sonatų, koncertų fortepijonui su orkestru autorius. Vengrų muzikos klasikas (m. 1886 m.).

**Nedatuota**

* Viljamas Meikpisas Tekerėjus, anglų ir pasaulinės literatūros satyrikas. Jo vardas minimas su Juvenalio, Fr. Rablė, Dž. Svifto, M. Saltykovo-Ščedrino, B. Šo ir kitais vardais. V. M. Tekerėjus buvo ne tik satyrikas, bet ir rašytojas, publicistas, eseistas, poetas, grafikas, karikatūristas, literatūros kritikas – vienas ryškiausių Viktorijos epochos menininkų intelektualų (m. 1863 m.).

### Mirtys
* **[[Sausio 21]]** d. – Žanas Fransua Šalgrenas, prancūzų architektas klasicistas (g. 1739 m.).
* **[[Rugpjūčio 31]]** d. – Louis Antoine de Bougainville, Prancūzijos jūrininkas, keliautojas, Okeanijos tyrėjas (g. 1729 m.).
* **[[Rugsėjo 8]]** d. – Peteris Simonas Palasas, vokietis zoologas ir botanikas, beveik visą gyvenimą dirbęs Rusijoje (g. 1741 m.).

## Nuorodos
1820 m.

**1820** m. buvo keliamieji metai, prasidedantys šeštadienį pagal Grigaliaus kalendorių.

## Lietuvoje

### Gimtadieniai
* **[[Rugpjūčio 23]]** d. – Serafinas Laurynas Kušeliauskas, Lietuvos vertėjas, leidėjas, knygnešys (m. 1889 m.).
* **[[Gruodžio 9]]** d. – Petras Gomaliauskis, Gomalevskis, Lietuvos rašytojas, kunigas (m. 1868 m.).

**Nedatuota**

* Frydrichas Gustavas fon Šachtas, iš Prūsijos atvykęs vokiečių architektas (m. 1886 m.).

### Mirtys
* **[[Balandžio 4]]** d. – Pranciškus Ksaveras Mykolas Bogušas, Lietuvos Didžiosios Kunigaikštystės visuomenės veikėjas, kultūros tyrėjas, pedagogas, publicistas (g. 1746 m.).

**Nedatuota**

* Johanas Andrius Lobenveinas, Lietuvos gydytojas anatomas, medicinos daktaras (g. 1758 m.).

## Pasaulyje

### Įvykiai

* **[[Kovo 15]]** d. – Meinas tapo 23 JAV valstija.

### Gimtadieniai
* **[[Kovo 14]]** d. – Viktoras Emanuelis, Italijos karalius. Po jo į sostą įžengė Umbertas I (*Umberto I*) (m. 1878 m.).
* **[[Balandžio 6]]** d. – Nadaras, prancūzų fotografas, karikatūristas, rašytojas, oreivis. Modernaus portreto žanro fotografijoje vienas pradininkų (m. 1910 m.).
* **[[Balandžio 27]]** d. – Herbertas Spenseris, anglų filosofas (m. 1903 m.).
* **[[Liepos 18]]** d. – Hevondas Ališanas, armėnų poetas, filologas, mokslininkas (m. 1901 m.).
* **[[Lapkričio 28]]** d. – Frydrichas Engelsas, vokiečių socialistas, politinis veikėjas bei filosofas (m. 1895 m.).

**Nedatuota**

* Mažasis Vilkas, Šajanų genties karo vadas per Indėnų karus (m. 1904 m.).

### Mirtys

* **[[Sausio 29]]** d. – Jurgis III, Didžiosios Britanijos karalius (1760–1820) (g. 1738 m.).
* **[[Kovo 12]]** d. – Aleksanderis Makenzis, škotų keliautojas, Šiaurės Amerikos tyrinėtojas (g. 1764 m.).
* **[[Birželio 19]]** d. – Džozefas Banksas, anglų gamtininkas, botanikas ir gamtos mokslų globėjas (g. 1743 m.).
* **[[Birželio 20]]** d. – Manuelis Belgranas, Argentinos nacionalinis didvyris, šalies vėliavos autorius. Ekonomistas, teisininkas, politikas, kariuomenės vadas (g. 1770 m.).
* **[[Gruodžio 26]]** d. – Žozefas Fušė, prancūzų politikas, Napoleono Bonaparto policijos ministras (g. 1759 m.).

## Nuorodos
Neapibrėžtinis integralas

Iš pirmykštės funkcijos apibrėžimo aišku, kad, jei funkcija bent turi vieną pirmykštę, tai jų yra be galo daug, o jos skiriasi tik konstanta. Visų funkcijos pirmykščių funkcijų aibė  \lbrace F(x) + C \; | \; C \in (-\infty, +\infty) \rbrace  vadinama **neapibrėžtiniu integralu** ir žymima:

: \int f(x) \mathsf{d}x = F(x) + C. 

Čia:
* x - integravimo kintamasis;
* f(x) – pointegralinė funkcija;
* dx - integravimo kintamojo diferencialas;
* f(x)dx – pointegralinis reiškinys;
* F(x) – kuri nors funkcijos f(x) viena iš pirmykščių funkcijų;
* C – integravimo konstanta.

Matyti, kad integravimas yra uždavinys, atvirkščias diferenciavimui: integralas naikina diferencialą ir atvirkščiai.

## Istorija
Neapibrėžtinį integralą 1694 m. apibrėžė G. V. Leibnicas pirmą kartą panaudojęs laisvąją konstantą C.

## Savybės
Iš neapibrėžtinio integralo apibrėžimo išplaukiančios savybės:
#  \left( \int f(x)\mathsf{d}x \right) ' = f(x); 
#  \mathsf{d}\int f(x)\mathsf{d}x = f(x)\mathsf{d}x; 
#  \int \mathsf{d}F(x) = F(x) + C; 
#  \int (f(x) + g(x))\mathsf{d}x = \int f(x)\mathsf{d}x + \int g(x)\mathsf{d}x. 

## Pagrindinių neapibrėžtinių integralų lentelė
* \int 0 \cdot dx=C 
* \int 1 \cdot dx=x+C 
* \int x^m \; dx=\frac{x^{m+1}}{m+1}+C 
* \int \frac{1}{x} \; dx=\ln|x|+C 
* \int a^x \; dx=\frac{a^x}{\ln a}+C 
* \int e^x \; dx=e^x+C 
* \int \sin x \; dx=-\cos x+C 
* \int \cos x \; dx=\sin x+C 
* \int \frac{dx}{\sqrt{1-x^2}} =\arcsin x+C=-\arccos x+C 
* \int \frac{dx}{1-x^2} =\frac{1}{2}\ln|\frac{1+x}{1-x}|+C

## Pavyzdžiai

\int 2x \; \mathsf{d}x =2\int x \; \mathsf{d}x=2 \frac{x^{1+1}}{1+1}+C = x^2 + C, nes \left(x^2 + C\right)' = 2x + 0 = 2x.

Sudėtingesni pavyzdžiai (be įrodymų):

*  \int  \frac{\mathsf{d}x}{x^2-9} = \frac{1}{6} \ln  \frac{x-3}{x+3} + C. 

* \int \frac{\cos x \; \mathsf{d}x}{\sqrt{2 + \cos 2x } }=\int{\cos x\;dx\over \sqrt{2+1-2\sin^2 x}}=\frac{1}{\sqrt{2}} \int{d(\sqrt{2}\sin x)\over \sqrt{3-2\sin^2 x}}= \frac{1}{\sqrt{2}} \arcsin \frac{\sqrt{2} \sin x}{\sqrt{3}} + C. 
* \int \frac{\mathsf{d}x}{\sqrt = \frac{x}{9 \sqrt{9 - x^2}} + C. 

## Taip pat skaitykite
* Apibrėžtinis integralas
* Integralų lentelė
* Integravimo metodai
* Integravimas keičiant kintamąjį
* integravimas dalimis
* Racionaliųjų funkcijų integravimas
* Iracionaliųjų funkcijų integravimas
* Trigonometrinių funkcijų integravimas

## Šaltiniai

## Nuorodos
* Integratorius *(Wolfram Research)*
Analinis seksas

**Analinis seksas** (dar vadinamas ***analine sueitimi***) – viena iš seksualinio elgesio formų, kai sustandėjusia varpa įsiskverbiama į išangę. Ši sekso forma praktikuojama vyrų ir moterų, tiek homoseksualių, tiek heteroseksualių porų. Įvairiose kultūrose analinio sekso priimtinumas skiriasi. Analinis seksas plačiai buvo praktikuojamas Vidurinės Azijos šalyse ir Arabijos haremuose.

Analinis seksas yra populiaresnis tarp homoseksualių vyrų, nors jį mėgsta ir kai kurios heteroseksualios poros.

Analinis seksas laikomas rizikingu dėl tiesiosios žarnos audinių pažeidžiamumo ir joje esančių bakterijų. Analinio sekso metu yra didesnė rizika perduoti ŽIV: „ŽIV perdavimo rizika iš vyro moteriai 20 kartų didesnė analinių santykių metu, nei santykiaujant vaginaliai“. Nesaugaus analinio sekso metu taip pat galima užsikrėsti įvairiomis lytiškai plintančiomis infekcijomis bei susirgti E. Coli bakterijos sukeliamomis ligomis.

Kitos su analine anga susijusios seksualinio elgesio formos: anilingas – išangės laižymas ir bučiavimas; įsiskverbimas į analinę angą pirštais arba kumščiu; analinės angos stimuliavimas vibratoriais, faloimitatoriais, analiniais kaiščiais; įsiskverbimas į išeinamąją angą prisegamą varpą. Moters įsiskverbimas į vyro išeinamąją angą prisegamą varpą angliškai vadinamas *pegging*.

## Šaltiniai
Prasmė

**Prasmė** – semantikoje ir semiotikoje – tam tikro žodžio ar kito ženklo nešama informacija, nesusijusi su konkrečiu (žymimuoju) objektu ar veiksmu, o reiškianti tam tikrą abstraktą, kurį ženklas susieja su konkrečia reikšme. Pavyzdžiui, žodžio „Šuo“ prasmė gali reikšti tam tikrą abstraktų šunį, tuo pat metu, tam tikrame kontekste šis žodis gali būti susietas su konkrečiu šunimi.
Reikšmė (lingvistika)

**Reikšmė** – semantikoje ir semiotikoje – tam tikro žodžio ar kito ženklo nešama informacija, žyminti konkretų ir apibrėžtą (žymimąjį) objektą ar veiksmą, bet ne abstrakčią (bendrine) ženklo prasmę. Kitaip tariant, konkretus objektas ar veiksmas, kurį žymi tam tikras žodis. Pavyzdžiui, kontekstualinė žodžio „bebras“ reikšmė atitiks konkretų (vieną) bebrą, tačiau paties žodžio prasmė reikš bebrus bendrai.
Ženklas (kalbotyra)

**Ženklas** – semiotikoje ir semantikoje tam tikras simbolis (žodis, piešinys, garsas etc.), siejantis reikšmę su prasme.

Iš ženklų sudaromi sakiniai. Ženklų sistemos, sudarytos iš ženklų, prasmių ir gramatikų, vadinamos kalbomis (natūraliomis ar dirbtinėmis).
Uralas

**Uralas** gali reikšti:
* Hercinės kalnodaros kalnų sistemą – Uralo kalnai;
* Upę Eurazijoje – Uralas (upė);
* Rusijos sunkvežimių gamyklą – UralAZ;
** šios gamyklos žymiausią automobilį – Ural-4320;
* Sunkųjį Rusijoje gaminamą motociklą – Ural (motociklas);
* Rusijos Federacijos teritoriją – Uralo federalinė apygarda;
* Keletą sporto klubų:
** FK Ural Ekaterinburg – futbolo, iš Jekaterinburgo;
** Permės Ural Great – krepšinio, iš Permės;
** FK Uralec – futbolo, iš Žem. Tagilo..
Integralas

**Integralas** (žymima \int) – matematinė funkcija, gaunama kaip rezultatas veiksmo, atvirkščio diferencijavimui. Integralo skaičiavimas vadinamas integravimu.
Integravimas matematikoje ir fizikoje taikomas siekiant apskaičiuoti figūros plotą, kreivės ilgį, kieto kūno tūrį bei kitose srityse.

Integralai gali būti neapibrėžtiniai ir apibrėžtiniai (turintys intervalą).

## Istorija
Ankstyviausiais integralų prototipais galima laikyti maždaug 370 m. pr. m. e. gyvenusio senovės graikų astronomo Eudokso taikytą išsėmimo metodą, kuriuo plotai ir tūriai būdavo apskaičiuojami juos padalinant į begalę mažesnių figūrų. Šį metodą toliau plėtojo III a. pr. m. e. gyvenęs Archimedas, tokiu metodu apskaičiuodavęs skritulio plotą, sferos tūrį ir paviršiaus plotą, elipsės plotą, parabolės ribojamą plotą, besisukančių paraboloido ir hiperboloido tūrius bei spiralės plotą.

Šį skaičiavimo metodą nepriklausomai nuo graikų išvystė III a. kinų matematikas Liu Hui, tokiu būdu apskaičiuodavęs skritulio plotą, o V a. matematikų Dzu Čongdži ir Zu Gengo jau buvo apskaičiuojami sferos tūriai.

Kitas pavyzdys – X ir XI a. sandūroje gyvenęs arabų matematikas Alhazenas, išradęs skaičiaus ketvirtojo laipsnio sumos formulę, leidusią jam apskaičiuoti paraboloido tūrį.

Žymesnio progreso integravime nebuvo iki pat XVII a., kai Bonaventūra Kavaljeris išdėstė nedalomųjų metodą plotams ir tūriams skaičiuoti, o Pjeras Fermatas ištyrė diferencijavimo procesą bei nustatė laipsninės funkcijos diferencijavimo bendrąjį dėsnį, taip paklodami pamatus integraliniam ir diferencialiniam skaičiavimui. Dar didesnį proveržį į integralinį skaičiavimą įnešė Leibnico ir Niutono teorema, paaiškinusi ryšį tarp integravimo ir diferencijavimo.

Integralo terminas pirmąkart pavartotas 1690 m. lotyniškame tekste *Ergo et horum Integralia aequantur*, parašytame Jakobo Bernulio.

## Neapibrėžtinis integralas

funkcijos f(x) pirmykšte vadinama tokia funkcija F(x), kurios išvestinė lygi f(x), t. y. F'(x) = f(x). Jei F(x) yra funkcijos f(x) pirmykštė funkcija ir C – bet kuris realusis skaičius (laisvoji konstanta), tai F(x) + C irgi yra funkcijos f(x) pirmykštė funkcija. Ši pirmykščių funkcijų aibė vadinama funkcijos f(x) neapibrėžtiniu integralu ir žymima: \int f(x)dx = F(x) + C, kur f(x) – pointegralinė funkcija, f(x)dx – pointegralinis reiškinys.

## Apibrėžtinis integralas

Apibrėžtiniu integralu vadinamas įrankis, skirtas skaičiuoti plotui, masei ir kitiems adityviems dydžiams.

Intervalui esant su dviem integravimo rėžiais [a; b], intervalas skaidomas į be galo mažus gabaliukus. Kiekvienas toks gabaliukas susietas su tam tikru skaičiumi (apibrėžta funkcija šiame intervale). Integravimas atliekamas sudauginus kiekvieno gabaliuko ilgį iš to skaičiaus ir viską susumavus. Riba, kai tokio gabaliuko ilgis be galo mažas, yra vadinama apibrėžtiniu integralu.

## Šaltiniai

## Literatūra
* 
* 
* (Pirmasis leidimas – 1897 m., Kembridžo universiteto leidykla)
* 
* 

## Taip pat skaitykite
* Integralinis ir diferencialinis skaičiavimas
Džiugūnė

**Džiugūnė** (*Hypochaeris*) – astrinių (*Asteraceae*) šeimos augalų gentis. Genties pavadinimas iš graikų k. žodžio *hypo* – po, dėl, *choiros* – paršas; augalų šaknis noriai ėda kiaulės. Įvairiametės žolės su pamatinių lapų skrotele. Augalai su pieniškomis sultimis. Graižai stambūs, išaugę ant ilgų graižakočių. Vainikėlis geltonas.

Gentyje apie 70 rūšių. Lietuvoje auga dvi rūšys:
* Dėmėtoji džiugūnė (*Hypochaeris maculata*)
* Snaudalinė džiugūnė (*Hypochaeris radicata*). **Pav.**
Gaiva

**Gaiva** (*Lapsana*) – astrinių (*Asteraceae*) šeimos augalų gentis. Genties pavadinimas iš graikų k. *lapazein* – išvalyti, ištuštinti; augalas buvo vartojamas viduriams laisvinti.

Gentyje:
* Paprastoji gaiva (*Lapsana communis*)
Snaudalė

**Snaudalė** (*Leontodon*) – astrinių (*Asteraceae*) šeimos augalų gentis. Genties pavadinimas iš graikų k. žodžių *leon* – liūtas, *odus* – dantis; lapai stambiai dantyti. Daugiametės, rečiau vienmetės žolės su pamatinių lapų skrotele. Augalai turi pieniškas sultis. Graižai nedideli arba vidutinio dydžio, išauga ant ilgų graižkočių. Vainikėlis geltonas. Lietuvoje auga dvi rūšys:
*Rudeninė snaudalė (*Leontodon autumnalis*)
*Vienagraižė snaudalė (*Leontodon hispidus*). **Pav.**
Kupstabudė

**Kupstabudė** (*Lyophyllum*) – kupstabudinių (*Lyophyllaceae*) šeimos grybų gentis.

Vaisiakūniai mėsingi, balti, pilki, melsvi. Grybai smulkūs, vidutinio dydžio. Lakštelių trama keičia spalvą: ruduoja, mėlynuoja, juoduoja arba nekeičia spalvos.

Lietuvoje auga šios rūšys:
* Balsvoji kupstabudė (*Lyophyllum connatum*)
* Kislioji kupstabudė (*Lyophyllum leucophaetum*)
* Melsvėjančioji kupstabudė (*Lyophyllum transforme*)
* Odiškoji kupstabudė (*Lyophyllum loricatum*)
* Pailgasporė kupstabudė (*Lyophyllum ovisporum*)
* Rudeninė kupstabudė (*Lyophyllum decastes*)
* Smailiasporė kupstabudė (*Lyophyllum semitale*)
* Storalakštė kupstabudė (*Lyophyllum crassifolium*)
* Vėlyvoji kupstabudė (*Lyophyllum fumosum*)
Umberto Eco

**Umbertas Ekas** (, 1932 m. sausio 5 d. – 2016 m. vasario 19 d.) – italų kalbininkas, rašytojas, filosofas.

## Gyvenimas ir kūryba
Pagarsėjo kaip vienas žymiausių XX a. moderniosios kalbotyros (semiotikos) atstovų, parašė šia tema kelias dešimtis darbų. Turino universitete studijavo filosofiją ir apgynė darbą apie Tomo Akviniečio estetiką. Vėliau dirbo Italijos televizijos RAI kultūros skyriuje bei rašė laikraščiams „Veri“ ir „Rivista di Estetika“. Nuo 1959 iki 1976 m. „Bompiani“ leidykoje kuravo filosofijos, sociologijos ir semiotikos leidinius. Po habilitacijos 1961 m. Turino universitete dėstė estetiką ir iki 1971 m. skaitė paskaitas Florencijos bei Milano universitetuose. 1963 m. įkūrė neovanfardistų „Grupę 63“. Pagal kitų avangardistinių judėjimų – futuristų, siurrealistų ir kt. – tradicijas ši rašytojų ir teoretikų grupė norėjo sistemiškai išsiveržti iš tradicinių literatūros normų. 1980 m., kaip semiotinį eksperimentą sukūrė romaną „Rožės vardas“. Įkvėptas pasisekimo, literatūrinę veiklą pratęsė ir parašė dar kelis greitai išpopuliarėjusius romanus. Nuo 1988 m. iki mirties vadovavo paties įkurtam semiotikos institutui prie San Marino universiteto. Umbertas Ekas apdovanotas nemaža premijų ir išrinktas daugelio universitetų garbės daktaru.

## Bibliografija

### Grožinė kūryba
* 1980 Rožės vardas (*Il nome della rosa*)
* 1988 Fuko švytuoklė (*Il pendolo di Foucault*)
* 1994 Vakarykštės dienos sala (*L’isola del giorno prima*)
* 2000 Baudolinas (*Baudolino*)
* 2004 Paslaptingoji karalienės Loanos liepsna (*La misteriosa fiamma della regina Loana*)
* 2010 Prahos kapinės (*Il Cimitero di Praga*)

### Negrožinė kūryba
* 1959 Menas ir grožis viduramžių estetikoje (*Il problema estetico in San Tommaso*)
* 1962 Atviras kūrinys: forma ir neapibrėžtumas šiuolaikinėje poetikoje (*Momenti e problemi di storia dell’estetica*)
* 1993 Tobulos kalbos paieškos Europos kultūroje

### Lietuviški leidimai
* Rožės vardas / vertė Inga Tuliševskaitė. – Vilnius: Alna, 1991. – 430 p. – ISBN 5-417-00461-8
* Rožės vardas: romanas / vertė Inga Tuliševskaitė. – 2-asis patais. leid. – Vilnius: Tyto alba, 2001. – 547 p. – ISBN 9986-16-201-7

## Išnašos
Antibiotikas

**Antibiotikai** – natūralios arba sintetinės medžiagos, naikinančios bakterijas arba slopinančios jų augimą ir dauginimąsi. Natūralūs antibiotikai – grybų, bakterijų, augalų ar gyvūnų sintetinami junginiai, kurie paprastai slopina kurią nors ląstelių baltymų sintezės stadiją (pradedant RNR transkripcija ir baigiant paskutiniais baltymo sintezės momentais). Antibiotikai naudojami kaip vaistų infekcinėms ligoms gydyti veikliosios medžiagos. Sintetiniai antibiotikai – natūralių antibiotikų sintetiniai analogai.

Įprastiniai antibiotikai neveiksmingi prieš grybelines bei kitas ne bakterines infekcijas, o kiekvienos rūšies antibiotikas efektyviai kovoja tik su tam tikros rūšies bakterijomis. Jie negydo virusinių ligų. Jis buvo išrastas XX amžiuje.

Paprastais atvejais antibiotikai vartojami tabletėmis, rimtesniais atvejais leidžiami intraveniškai. Kai kuriais atvejais vartojami tepami ar lašinami antibiotikai (pvz., akių lašai).

## Istorija
Iki atrandant antibiotikus, žmonės nuo infekcinių ligų gydyti nuodais (pavyzdžiui, arseno ir gyvsidabrio preparatais). Ankstyvuosiuose eksperimentuose stebėtos kai kurių bakterijų gaminamų produktų antibakterinės savybės. 1888 m. vokietis E. de Freudenreichas išskyrė antibakterinę medžiagą piocianazą, efektyviai veikiantį ligas sukeliančias bakterijas, bet medžiaga buvo žalinga ir neprognozuojama, dėl to negalėjo būti panaudota kovai su infekcijomis.

Pirmasis atrastas efektyvus antibiotikas – prancūzo medicinos studento Ernesto Diušeno 1896 m. atrastas penicilinas. Išradėjui po kelerių metų mirus, jo atradimas buvo ilgam pamirštas. 1928 m. Aleksandras Flemingas pastebėjo *Penicillium* mikromicetų gaminamos medžiagos antibakterinį poveikį ir suprato šio poveikio svarbą medicinai. Antibakterinę medžiagą jis pavadino *penicilinu* ir 1929 m. m. publikavo jos aprašymą.

1932–1935 m. buvo atrasta artima antibiotikams klasė sintetinių preparatų – sulfanilamidiniai bakteriostatikai. Vėliau iš įvairių bakterijų ir pelėsių buvo išskirta ir kitų bakterijas naikinančių medžiagų, pvz., 1943 m. – streptomicinas, 1945 m. – tetraciklinas. 1960 m. medicinoje pradėtas naudoti pirmas gamtinių analogų neturintis sintetinis antibiotikas – metronidazolis.

## Vartojimo ypatumai
Bakterijos geba prisitaikyti prie antibiotikų kaip ir prie kitų nepalankių sąlygų ir įgyti dalinį ar net visišką atsparumą. Todėl svarbu nevartoti antibiotikų be reikalo ir, kartą pradėjus gerti, nenutraukti gydytojo nustatyto gydymo kurso (kitaip dalis sukėlėjų gali išlikti ir ateityje tapti tam antibiotikui atsparūs). Antibiotikai pacientams gali turėti ir šalutinį poveikį, sukelti skirtingo pobūdžio sutrikimus.

## Klasifikacija
Antibiotikai gali būti skirstomi *pagal gydomąjį poveikį*:
* Priešgrybeliniai
* Antituberkulioziniai

Pagal *veikimo pobūdį*:
* veikiantys bakteriostatiškai 
* veikiantys baktericidiškai  

Pagal *antimikrobinio veikimo spektrą *:
* riboto veikimo spektro antibiotikai
* plataus veikimo spektro antibiotikai

## Šaltiniai
Boružės

**Boružės** (*Coccinellidae*) – vabalų (*Coleoptera*) šeima. Smulkūs ir vidutiniai vabalai, ovališki, platūs, su išgaubta nugara ir plokščia apačia. Galva iki akių paprastai įgaubta į priešnugarėlę. Antsparniai dažnai raudonos ar geltonos spalvos su juodomis dėmėmis arba atvirkščiai: raudonos ar geltonos dėmės išsidėsčiusios juodame fone. 

Boružės aptinkamos dienos metu ant įvairių augalų. Tiek boružės, tiek jų lervos yra grobuoniškos, minta amarais, skydamariais ir kitais smulkiais vabzdžiais. Naudingos.

Pasaulyje yra apie 4000 rūšių. Lietuvoje žinoma daugiau nei 50 rūšių (žr. Lietuvos boružės).

## Lietuvos boružių gentys ir rūšys
:Plačiau:  Lietuvos boružės
Lietuvos teritorijoje aptiktos arba tikėtinos 64 boružių rūšys. 

## Galerija

Vaizdas:Propylaea quatuordecimpunctata1 2006-07-22.jpg|Juodasiūlė boružė (*Propylaea quatuordecimpunctata*)
Vaizdas:Hippodamia tredecimpunctata 2006-07-12.JPG|Trylikataškė boružė (*Hippodamia tredecimpunctata*) 
Vaizdas:Anisostica novemdecimpunctata4.JPG|Devyniolikataškė boružė (*Anisostica novemdecimpunctata*)
Vaizdas:Halyzia sedecimguttata.jpg|Šešiolikadėmė boružė (*Halyzia sedecimguttata*)
Vaizdas:Thea.vigintiduopunctata.7232.jpg|Dvidešimtdvitaškė boružė (*Psyllobora vigintiduopunctata*) 
Vaizdas:Semiadalia notata 2006-07-24.JPG|Dilgėlinė boružė (*Hippodamia notata*)
Image:Coccinella bipunctata detail.jpg|Dvitaškė adalija (*Adalia bipunctata*)
Image:Coccinella septempunctata detail.jpg|Septyntaškė boružė (*Coccinella septempunctata*)
Image:Exochomus quadripustulatus detail.jpg|Keturdėmė boružė (*Exochomus quadripustulatus*)


## Šaltiniai
Lagranžo vidutinės reikšmės teorema

**Lagranžo vidutinės reikšmės teorema** – viena iš integralinio ir diferencialinio skaičiavimo teoremų.

Tegul funkcija f(x) tenkina tokias sąlygas:

* f(x) tolydi intervale [a; b],
* f(x) diferencijuojama intervale (a; b),

tada:

: \exists c \in (a; b): f(b) - f(a) = f'(c)(b - a). \quad

Ši lygybė vadinama **Lagranžo vidutinės reikšmės teorema**.
Apibendrinta vidutinės reikšmės formulė vadinama Koši vidutinės reikšmės formule. Lagranžo teorema yra atskiras Koši teoremos atvejis, tačiau dažniausiai jo pakanka.

## Geometrinė teoremos prasmė
Geometriškai teorema reiškia, kad kiekvienai tolydžiai funkcijai intervale (a; b) egzistuoja bent vienas intervalo (a; b) taškas toks, kad funkcijos liestinė šiame taške yra lygiagreti atkarpai, jungiančiai funkcijos galus. Tokių taškų gali būti be galo daug.

## Šaltiniai
Skaudvabaliai

**Skaudvabaliai** (*Meloidae*) – vabalų (*Coleoptera*) šeima.

Vabalai stamboki. Jų galva už smilkinių įsmaugta ir atrodo lyg būtų su kaklu. Antsparniai minkšti, kartais labai sutrumpėję, ryškiai mėlynos ar žalios spalvos. Nagai perskelti arba dantyti. Vystymasis hipermetamorfozinis, yra šios fazės: kiaušinėlis, lerva (*triumgulinas*), antroji lerva, netikroji lėliukė, trečioji lerva, tikroji lėliukė, suaugėlis. Antrosios lervos parazituoja bičių ir kamanių lizduose. 

Vabalai augalėdžiai. Sugauti vabalai išleidžia iš šlaunų galuose esančių angų gintarinės spalvos nemalonaus kvapo, labai erzinantį skystį, hemolimfą.

Lietuvoje žinomos 5 rūšys:
* Ispaninis skaudvabalis (*Lytta vesicatoria*)
* *[[Meloe brevicollis]]*
* Paprastasis gegužvabalis (*Meloe proscarabaeus*) 
* *[[Meloe variegatus]]*
* Violetinis gegužvabalis (*Meloe violaceus*)


Image:Lytta vesicatoria Spanische Fliege Brehms.png|Ispaninio skaudvabalio vystymasis
Nuodai

**Nuodai** – įvairios biologiškai aktyvios medžiagos, galinčios sukelti reikšmingus organizmo funkcijų sutrikimus ar mirtį.

Žinduolius veikiantys nuodai skirstomi pagal poveikio mechanizmą.

## Korozyviniai
Nudegina, mechaniškai pažeidžia organizmo audinius, fiziškai suardo ląsteles. Mirtis ištinka dėl mechaninių organizmo pažeidimų. Iš šios grupės medžiagų mažiausiai pavojingi įvairūs oksidatoriai.
* Rūgštys (pvz., sieros rūgštis, azoto rūgštis, druskos rūgštis)
* Šarmai (pvz., kaustinė soda)
* Oksidatoriai (pvz., vandenilio peroksidas, kalio permanganatas, chromo oksidas)
* Reduktoriai (pvz., baltasis fosforas, siera)

## Metaboliniai
Metaboliniai nuodai pažeidžia organizmo medžiagų apykaitą, pvz. deguonies. Mirtis ištinka dėl tam tikrų medžiagų apykaitos sutrikimų. Žinomiausias iš metabolinių nuodų – smalkės (anglies monoksidas), blokuojančios hemoglobiną. Kai kurie iš metabolinių nuodų gali būti ribotai naudojami, kaip vaistai, pvz., Teturamas (Antabusas), blokuojantis acetaldehido dehidrogenazę, naudojamas gydant nuo alkoholizmo.

## [[Sunkusis metalas|Sunkieji metalai]]
Turi įvairų nuodingąjį poveikį, kaupiasi organizme, sukelia lėtines ligas. Į organizmą patenka per maistą ar įkvepiamas dulkes, rečiau (švino, gyvsidabrio junginiai) – per odą. Nuodinguoju poveikiu dažniausiai pasižymi ne gryni sunkieji metalai, o įvairios, ypač – tirpios jų druskos. Kai kurios iš sunkiųjų metalų druskų, pvz. chromo druskos, pasižymi dar ir stipriu koroziniu poveikiu.

## Neurotoksinės medžiagos
Įvairios medžiagos, sutrikdančios nervų sistemos darbą:
* alkaloidai, imituojantys mediatorių savybes, pvz., strichninas, atropinas
* Mediatorius skaidančių fermentų inhibitoriai (dažniausiai – acetilcholinesterazę blokuojantys fosforo junginiai)

## Citotoksinės medžiagos
Tiesiogiai pažeidžia ląsteles, mažais kiekiais – silpnina organizmą, ypač – imuninę sistemą. Pasižymi poveikiu bendrai visam organizmui. Dauguma tokių medžiagų yra įvairūs toksinai. Kai kurios iš tokio tipo medžiagų naudojamos kaip antibiotikai ir priešvėžiniai vaistai.

## Pažeidžiantys [[Nukleorūgštis]]
Pažeidžia organizme esančias nukleorūgštis bei jų apykaitą. Šios rūgštys atsakingos už ląstelių vidinius procesus bei pačių ląstelių ir viso organizmo regeneraciją. Nuodai, pažeidžiantys RNR, dažnai turi gana stiprų citotoksinį poveikį – dėl RNR apykaitos sutrikdymo ląstelė negali išlaikyti savo struktūros. DNR pažeidžiantys nuodai dažnai skirstomi į dvi grupes, nors dažniausiai pasižymi abiejomis savybėmis:
* Kancerogenai (sukeliantys vėžį)
* Mutagenai (sukeliantys ląstelių mutacijas)
Iš mutagenų, kaip atskira grupė, neretai išskiriami teratogenai, pasižymintys stipriais kūdikių išsigimimą sukeliančiais efektais.
Daugelis nukleorūgštis pažeidžiančių medžiagų pažeidžia ir RNR, ir DNR, tikslūs šių medžiagų poveikio būdai kol kas menkai ištirti. Viena iš stipriausių mutageninių ir kancerogeninių medžiagų – dioksinas, yra ir pats stipriausias žinomas nebaltyminis nuodas.
Baravykenis

**Baravykenis** (, ) – alksniabaravykinių (*Gyroporaceae*) šeimos grybų gentis.

Lietuvoje auga viena rūšis – tuščiakotis baravykenis (*Boletinus cavipes*).
Totalitarizmas

**Totalitarizmas** ( <  – ‘visiškai’) – politinė sistema, kurioje valstybė, valdoma vieno asmens, grupės ar klasės, nepripažįsta savo valdžios apribojimo ir siekia visiškos viešojo ir asmeninio gyvenimo kontrolės.

Totalitarizmas susijęs su kokia nors ideologija arba pažiūrų sistema, kaip kad fašizmas, nacizmas arba komunizmas. Pagal totalitarizmo teoriją vyriausybė gali ir privalo kontroliuoti kiekvieno individo ir grupės kiekvieną veiksmą ir interesą. Vyriausybė turi ne tik absoliučią vykdomąją galią, bet ir neribotas galimybes ją taikyti. Viskas yra jos kompetencijoje. Nors totalitarinis režimas formaliai leidžia ir net reikalauja iš piliečių aktyviai dalyvauti politiniame procese, tačiau iš tikrųjų žmonės nuo politikos yra visiškai atriboti, nes visur ir visada reikalaujama visiško vienbalsiškumo ir vienmintiškumo, o už kitokias nuomones baudžiama ir persekiojama. Žmogaus pajungimui valstybei tarnauja ir sudėtingas prievartos aparatas, klesti teroras ir savivalė.

Terminas pradėtas naudoti 1920 ir 1930 aprašyti B. Musolinio fašistinę Italiją ir nacių Vokietiją, po vienpartinių sistemų ten sukūrimo iki jų pralaimėjimo II Pasauliniame kare. Ir itališkasis fašizmas ir vokiškasis nacionalsocializmas iš esmės buvo pastangos sujungti skirtingas klases ir grupes siekiant vieno tikslo – stiprinti imperializmą. Po Antrojo pasaulinio karo pabaigos 1945 m. totalitarizmo sąvoka vis labiau pradėta naudoti apibūdinti Sovietų Sąjungos režimui.

Nepaisant to, kad pati sąvoka iš pradžių taikyta Italijai, šiuolaikiniu supratimu fašistinis Italijos režimas, bent jau iki 1943 m. apibūdinamas kaip autoritarinis, o ne totalitarinis. Totalitarinis režimas egzistavo Vokietijoje Hitlerio laikais, buvusioje SSRS Stalino valdymo metais. Šiais laikais vienintele totalitarine valstybe plačiai pripažįstama Šiaurės Korėja, kitų valstybių įvardinimas kaip totalitarinių yra ginčytinas.

Politinėje filosofijoje totalitarizmo šaknis kai kurie tyrinėtojai įžvelgia dar Platono pieštoje idealioje valstybėje.

Pagrindiniai autoriai prisidėję prie totalitarizmo sąvokos suformavimo buvo Raymond Aron, Hannah Arendt, Z.Bžezinskis. H.Arendt totalitarizmą apibūdino kaip totalinio ir permanentinio individo pajungimo sistemą, būdingą tiek Hitlerio, tiek Stalino valdymui.

## Nuorodos
Maitvabaliai

**Maitvabaliai** (*Silphidae*) – vabalų (*Coleoptera*) šeima. 

Vabalai vidutinio dydžio arba stambūs. Antenos prisegtos po kaktos šoniniais kraštais, sudarytos iš 11, rečiau 10 narelių, į galus kiek storėjančios arba su 3-5-nare didoka buožele. Priekiniai dubenėliai kūgiški, labai išsikišę. Antsparniai dažniausiai juodi ar raudoni su juodais skersiniais dryžiais, dažniausiai pridengia visą pilvelį. Kai kurių rūšių (pvz., duobkasių (*Nicrophorus*) genties) viršūnės nukirstos, todėl pilvelio galas būna nepridengtas.

Pasaulyje žinoma apie 300 rūšių.

## Biologija

Vabalai ir lervos dažniausiai minta dvėseliena. Kai kurie maitvabaliai gali misti išmatomis, grybais, yra taip pat grobuoniškų rūšių: mintančių kitų vabzdžių lervomis, šliužais, sliekais.
Dalis maitvabalių yra augalų kenkėjai ir todėl žalingi.

## Lietuvoje
Lietuvoje gyvena 19 rūšių ir dar 3 ieškotinos. Viena rūšis – Plėšrusis maitvabalis (*Xylodrepa quadrimaculata*) – įrašyta į Lietuvos raudonąją knygą.

* Pilnas Lietuvos maitvabalių rūšių sąrašas.

## Nuotraukos

Image:Dendroxena quadrimaculata01.jpg|Plėšrusis maitvabalis (*Xylodrepa quadrimaculata*)
Image:Nicrophorus.vespillo.jpg|Paprastasis duobkasys (*Nicrophorus vespillo*)
Image:Thanatophilus.sp.larva.teneral.jpg|Raudonnugario maitvabalio (*Oiceoptoma thoracicum*) Lerva.
Image:Oiceoptoma thoracicum02.jpg|Raudonnugaris maitvabalis (*Oiceoptoma thoracicum*)
Image:Silpha obscura01.JPG|*[[Silpha obscura]]*


## Šaltiniai
Austen Chamberlain

**Džozefas Ostinas Čemberlenas** (, 1863 m. spalio 16 d. Birmingemas – 1937 m. kovo 16 d. Londonas) – britų valstybės veikėjas, politikas. Birmingemo mero Dž. Čemberleno sūnus. Nuo 1892 m. Bendruomenių rūmų narys (Konservatorių partija). Priklausė Konservatorių partijos protekcionistų sparnui. 1903–1906 ir 1919–1921 m. [iždo kancleris], [1915–1917 m. Indijos reikalų, 1924–1929 m. užsienio reikalų sekretorius. Vienas Lokarno pakto (1929 m.) autorių. Vienas diplomatiniu santykių su TSRS nutraukimo (1927 m.) iniciatorių. Nobelio taikos premijos laureatas.
Forumas (reikšmės)

Žodis ***forumas*** gali reikšti:

* forumas – senovės Romos miesto aikštė.
** Romos Forumas – Romos miesto forumas
* forumas (žodis kilęs iš ) – svarbus, plataus masto suvažiavimas, pasitarimas ir pan.; keitimosi nuomonėmis vieta:
** Internetinis forumas – internetinio bendravimo svetainė.
** „Forumas“ – Lietuvoje leistas savaitraštis

Taip pat:
* Forum Cinemas – kino demonstravimo ir platinimo įmonė Lietuvoje
Internetinis forumas

**Internetinis forumas**, dar vadinamas *diskusijų forumu*, – virtuali vieta internete keistis mintimis ir patirtimi. Bendravimas vyksta asinchroniškai, t. y. ne realiu laiku.

Dažniausiai interneto forumas turi konkrečią temą arba jis paskirstomas į keletą temų su atskirais subforumais. Juose galima sukurti diskusijų temas, kurias susidomėję vartotojai gali perskaityti ir į jas atsakyti.

XXI a. 2-ajame dešimtmetyje internetinių forumų populiarumas ėmė smukti. Dalis seniau gyvavusių forumų nustojo veikti, arba tapo prieinami tik skaitymo režimu. Forumų atliktas funkcijas pamažu perėmė socialiniai tinklai.

## Internetinių forumų rūšys
Internetiniai forumai skirstomi į skirtingas rūšis, kurios naudoja skirtingas technologijas.

### Usenet
*Usenet* – internetinių forumų prosenelis, angliškų žodžių *User's Network* trumpinys. Usenet dar vadinamas *naujienų grupėmis* arba angliškai *newsgroups*. Usenet'as yra decentralizuota pašto serverių sistema. Registruotas arba anoniminis vartotojas siunčia savo žinutę elektroninio laiško formatu į serverį. Kiekvienas prie serverio prisijungęs vartotojas gali perskaityti visas serveryje esančias žinutes.

### Mailinglist
*Mailinglist* – lietuviškai dažnai vadinamas *elektronine konferencija*. Veikia panašiu principu kaip *usenet*. Vartotojas siunčia laišką elektroninės konferencijos adresu, pvz., konferencija@ekonferencija.com.
Serveris, gavęs žinutę, persiunčia ją visiems užsiregistravusiems elektroninės konferencijos dalyviams.

### Webforum
*Webforum* – diskusijų forumas esantis *[[World Wide Web]]* dalis. Svetainė, suteikianti galimybę diskutuoti tam tikromis temomis. Šie forumai skirstomi į klasikinį bei *bulletin board system* forumus.

#### Klasikinis webforumas
Klasikiniame webforume temos ir po jų einantys atsakymai bei diskusijos yra hierarchiškai (medžio struktūra) surūšiuoti. Taip lengva atskirti atsakymų ir diskusijų vystymosi struktūrą.

#### Bulletin Board
*Bulletin Board* visi atsakymai pateikiami viename puslapyje. Tai vadinama „plokščia“ arba „linijine“ struktūra. Kiekviename puslapyje būna nustatytas atsakymų skaičius. Jį viršijus, sukuriamas kitas puslapis.

## Forumai Lietuvoje
Lietuvoje XXI a. pradžioje buvo populiarios universalios forumų svetainės, kurių didžioji dalis dabar nebepasiekiama. Šiuo metu aktyvūs išlieka tik keli specializuoti forumai, kaip Uždarbis.lt ar Miestai.net.

## Šaltiniai
Čečėnija

**Čečėnijos Respublika** (čeč. *Нохчийн Республика=Noxçiyn Respublika*; ) – Rusijos Federacijos respublika Kaukaze. 1,2 mln. gyventojų (2010).

## Istorija
Rusijoje įvykus revoliucijai, 1920 m. buvo sudaryta Čečėnų nacionalinė apygarda Rusijos TFSR sudėtyje. 1922 m. apygarda buvo pertvarkyta į autonominę sritį. XX a. ketvirto dešimtmečio pabaigoje Čečėnija buvo sujungta su Ingušija, sukuriant Čečėnijos-Ingušijos autonominę respubliką. XX a. penktame dešimtmetyje čečėnai sukilo prieš tarybinę valdžią. Stalinas čečėnus kaltino padedant vokiečiams II Pasaulinio karo metu, įrodyta, kad čečėnų partizanai kariavo su vokiečiais prieš TSRS kariuomenę. 1944 m. čečėnai buvo deportuoti į Vidurinę Aziją. Europos Parlamentas vertina sovietų politiką čečėnų atžvilgiu kaip genocidą. Čečėnams buvo leista grįžti į Tėvynę tik 1956 m., kai Nikita Chruščiovas pradėjo destalinizaciją.
Čečėnija buvo rusifikuojama ir vėliau. Nuo pat 1956 m. gyventojai buvo reikalaujami mokėti rusų kalbą.
Žlugus Tarybų Sąjungai, t. y. 1991 m. čečėnų lyderių grupė paskelbė nepriklausomą Ičkerijos čečėnų respubliką tačiau jos Rusija ir tarptautinė bendruomenė niekada nepripažino. 1992 m. čečėnai nesutiko pasirašyti federalinės sutarties su Rusija, bet derybos dėl pasirašymo tęsėsi iki 1994 m. Tik 1994 m. Rusijos prezidentas Borisas Jelcinas nusprendė pradėti karą ir atstatyti federalinę valdžią. 1 karas truko beveik 2 metus. 1996 m. Rusijos ir Čečėnijos atstovai pasirašė Chasaviurto sutartis, pagal kurias Rusija išvedė savo kariuomenę iš Čečėnijos. Po Antrojo Čečėnijos karo Čečėnija buvo inkorporuota į Rusijos Federacijos sudėtį. 2003 m. priimta dabartinė Čečėnijos Respublikos konstitucija.

## Ginkluotas konfliktas su Rusija

**Ičkerijos-Rusijos konfliktas** – karinis konfliktas tarp nepriklausomybės siekusios Ičkerijos Čečėnų Respublikos ir Rusijos Federacijos.

Dalinamas į Pirmajį ir Antrąjį karus.

## Gyventojai
Pagal 2010 m. duomenis, Čečėnijoje buvo 1&nbsp;268&nbsp;989 gyventojų. Pagal 2010 m. atliktą gyventojų surašymą, čečėnai sudarė 95,3 % populiacijos. Rusai sudarė 1,9 %, kumykai – 1,0 %, ingušai – 0,1 % gyventojų.

### Miestai
Didžiausi miestai 2020 m. (> 20 tūkst. gyventojų):
# Groznas
# Šali
# Urus Martanas
# Gudermesas
# Argunas
# Kurčialojus
# Ačchoj Martanas

## Šaltiniai

## Nuorodos
* LTV eteryje – Europą sužavėjusio „Barzakh“ televizinė premjera

* Žmogaus teisių gynėjai: teisių pažeidimų Čečėnijoje nemažėja
Ruda

**Ruda spalva** – spalva, gaunama nedideliais kiekiais sumaišius raudoną ir žalią spalvas, arba geltoną ir purpurinį pigmentus.

## Galimos interpretacijos
* Dirvožemio spalva.
* Tvirtybė.
Tankis

**Tankis** (žymima **[[Ro (raidė)|ρ]]**) – fizikinis dydis, rodantis medžiagos masę tūrio vienete. Taigi, kuo didesnis tankis, tuo daugiau masės tenka tūrio vienetui. Vidutinis objekto tankis – visa masė padalinta iš viso užimamo tūrio.
SI sistemoje bazinis tankio matavimo vienetas – kilogramas kubiniam metrui (**kg/m³**)

: \rho = \frac{m}{V}

kur
: *ρ* yra objekto tankis (kg/m³)
: *m* objekto masė (kg)
: *V* objekto tūris (m³)

## Šaltiniai

## Nuorodos
* Įvairių medžiagų tankio lentelė
Blizgiavabaliai

**Blizgiavabalai** (*Buprestidae*) – vabalų (*Coleoptera*) šeima. Forma šiek tiek panašūs į sprakšius, pailgi, blizgantys vabalai. Dėl savo grožio labai vertinami vabzdžių kolekcionierių.
Antenos siūliškos, pjūkliškos arba nežymiai šukiškos. Prieškrūtinis glaudžiai ir nejudamai suaugęs su vidukrūtiniu. Pilvelis susideda iš 5 segmentų. Priekiniai ir viduriniai dubenėliai cilindriški, užpakaliniai – skersiniai, su šlauniniais dangčiais. Letenos penkianarės.

Blizgiavabaliai – šilumamėgė šeima. Vabalai aptinkami saulėtomis, šiltomis dienomis miško pakraščiuose bei aikštelėse ant žiedų ir medžių kamienų. Vikriai skraido. Suaugėliai minta žiedadulkėmis ar graužia lapus.

Pasaulyje yra daugiau kaip 15 000 rūšių, dauguma jų išplitę tropikuose ir subtropikuose. Lietuvoje žinoma virš 40 rūšių.

## Vystymasis
Kiaušinius deda pavieniui ar nedidelėmis krūvelėmis į medžių ar krūmų kamienų bei šakų žievę, dažniausiai pietinėje pusėje.
Lervos gyvena nusilpusių ir džiūstančių (rečiau sveikų) medžių bei krūmų žievėje ir medienoje; kai kurios rūšys (*Agrilus*, *Trachys*) minuoja gluosnių lapus ar vystosi žolinių augalų stiebuose.
Išsiritusios lervos iš pradžių takus graužia po žieve, vėliau gali įsigraužti ir į balaną. Lervų takai platėjantys, prikimšti smulkių išgraužų. Lėliukėmis virsta tokio tunelio praplatėjime ("lopšelyje").
Išsiritę vabalai turi prasigraužti į išorę. *Buprestis* tipo lervos lėliukėmis virsta galva į išorę, tad suaugusiems vabalams tereikia prasigraužti žievę. *Agrilus* tipo lervos lėliukėmis virsta nukreipusios galvą į medieną. Tad vabalai graužia savarankišką taką.

## Reikšmė
Didžioji dalis blizgiavabalių puola nudžiuvusius medžius ar kelmus ir yra naudingi: greitina trūnijančios medienos irimą. Tačiau kai kurios rūšys puola ir sveikus medžius ar žolinius augalus ir yra kenkėjai. Lietuvoje daugiau žalos pridaryti gali tik kai kurios siaurablizgių (*Agrilus*) ir *[[Anthaxia]]* rūšys.
Didžiausi blizgiavabalių priešai yra geniai, kurie išskaptuoja iš medžių blizgiavabalių lervas.

## Lietuvoje
:Plačiau: *[[Sąrašas:Lietuvos_blizgiavabaliai|Lietuvos blizgiavabaliai]]*.

Lietuvoje blizgiavabaliai reti. Kiek dažnesnės rūšys: Didysis blizgiavabalis (*Chalcophora mariana*), Keturtaškis blizgiavabalis (*Anthaxia quadripunctata*), Žaliasis serbentinis siaurablizgis (*Agrilus viridis*), *[[Agrilus angustulus]]*.

Dvi rūšys įrašytos į Lietuvos raudonąją knygą. Tai Išdaginis blizgiavabalis (*Melanophila acuminata*) ir Liepinis blizgiavabalis (*Ovalisia rutilans*)
## Nuotraukos

Image:Chalcophora mariana.jpg|Didysis blizgiavabalis (*Chalcophora mariana*)
Image:Chalcophora mariana 1 beentree.jpg|Didysis blizgiavabalis (*Chalcophora mariana*)
Image:Metaxymorpha gloriosa MHNT.ZOO.2004.0.535.jpg|*[[Metaxymorpha gloriosa]]* 
Image:Anthaxia quadripunctata with hieracium pilosella 2 bialowieza beentree.jpg|Keturtaškis blizgiavabalis (*Anthaxia quadripunctata*)
Image:Adult Emerald Ash Borer on a penny.jpg| Siaurablizgis (*Agrilus sp.*)
Image:Buprestid nagerhole green.jpg|Blizgiavabalis iš Indijos
Image:Chrysochroa Fulgidissima (Tamamushi) In Hand.PNG|*[[Chrysochroa fulgidissima]]* (Japonija)
Teorema

**Teorema** ( = tezė, reikalaujanti įrodymo;  = požiūris, tezė) – dedukcinės teorijos teiginys, kurio teisingumas patvirtinamas įrodymu, remiantis anksčiau įrodytomis teoremomis ir apsibrėžtomis aksiomomis. Teoremos dažniausiai formuluojamos jungiamaisiais sakiniais, kur pirmoji sakinio dalis prasideda žodžiu „jeigu“ (**teoremos sąlyga**), o antroji dalis - “tai“ - **teoremos išvada**. Sukeitus vietomis teoremos sąlygą su išvada, gaunama teorema atvirkštinė duotajai, tokios teoremos pavyzdys - atvirkštinė Pitagoro teorema.

## Teorema matematikoje
Matematikoje teorema yra teiginys, kurio teisingumas yra logiškai įrodytas remiantis anksčiau įrodytomis teoremomis arba aksiomomis. Teoremų įrodinėjimas laikoma pagrindine matematikos sritimi. Pažymėtina, kad „teorema“ skiriasi nuo „teorijos“.

Paprastai teoremomis vadinami tik teiginiai su netrivialiomis išvadomis, kiti teiginiai vadinami lemomis, išvadomis, postulatais.

## Šaltiniai
Gameta

**Lytinės ląstelės** arba **gametos** ( – 'sutuoktinė') – tai daugialąsčių organizmų ląstelės, kurios vystosi lytinėse liaukose (gonadose). Lytinės ląstelės būna dviejų tipų: vyriškos (spermatozoidai) ir moteriškos (kiaušialąstės). Spermatozoidai vystosi sėklidėse, kiaušialąstės – kiaušidėse.

Lytinės ląstelės turi pusinį chromosomų rinkinį, o po apvaisinimo organizmas gauna abiejų tėvų rinkinius. Lytinių ląstelių susidarymas vadinamas gametogeneze. Ji šiek tiek skirtinga spermatozoidų (spermatogenezė) ir kiaušialąsčių (oogenezė).

Susiliejus vyriškai ir moteriškai gametoms susidaro zigota – naujojo organizmo užuomazga.

## Žmogaus gametos
Vyrų organizme nuo lytinės brandos iki pat mirties susidaro daugybė gametų (spermatozoidų), kuriose yra po 22 autosomas (nelytines chromosomas) ir po 1 lytinę chromosomą – X arba Y. Vyriškoji gameta su Y chromosoma apvaisinimo metu užmezga berniuką, o su X chromosoma – mergaitę.

Moters organizme visos lytinės ląstelės susiformuoja dar vaisiaus stadijoje, o vėliau, sulaukus lytinio brendimo pradžios, maždaug kas mėnesį susiformuoja viena (retai 2 ar 3) kiaušialąstė, kuri išsiskiria ovuliacijos metu. Joje yra taip pat 22 autosomos, bet lytinė chromosoma yra tik X, tad apvaisinimo akimirką moteriškoji gameta būsimojo individo lyties nelemia.

Kadangi moters lytinės ląstelės yra jau nuo pat gimimo, o gyvenimo eigoje jos tik yra „išnaudojamos“, bet negaminamos naujos, todėl bet koks mutageninis poveikis moters organizmui gali sąlygoti jos palikuonims genetines anomalijas. Pas vyrą spermatozoidų kartos gana dažnai keičiasi, todėl jeigu vyras ir turėjo kokį nors mutageninį poveikį (pvz., dirbo atominiame laive), tai spermijai, kurie susidaro po vienerių – pusantrų metų nuo to laiko, kai žalingas veiksnys nustojo veikęs, jau nebeturi mutacijų, kurios gali būti susijusios su radiacija.

## Šaltiniai